На основу члана 15. Правилника о суфинансирању мера енергетске санације, породичних кућа, станова и стамбених зграда које се односе на унапређење термичког омотача, термотехничких инсталација и уградње соларних колектора за централну припрему потрошње топле воде по Јавном позиву Управе за подстицање и унапређење енергетске ефикасности ЈП 1/22 („Службени гласник Града Врања“ број 8/2022), Општинско веће општине Владичин Хан на седници одржаној дана 26.05.2022.године, донело је

**O Д Л У К У**

**О РАСПИСИВАЊУ ЈАВНОГ КОНКУРСА ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ СТАМБЕНИХ ОБЈЕКАТА НА ТЕРИТОРИЈИ ОПШТИНЕ ВЛАДИЧИН ХАН**

I

Расписати Јавни конкурс за учешће привредних субјеката у спровођењу мера енергетске санације стамбених објеката на територији општине Владичин Хан.

Утврђује се текст предметног Јавног конкурса који је саставни део ове Одлуке.

II

Јавни конкурс из става I ове одлуке спровешће Комисија за реализацију мера енергетске санације образована Решењем Општинског већа Општине Владичин Хан бр.06-44/4/22-IIIод 20.05.2022.године

III

Одлука ступа на снагу даном доношења.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-45/1/22-III**

**ПРЕДСЕДНИК**

**Горан Младеновић**